《送罗正之年兄出使二浙》
宋代·吕仲甫

锡马恩随汴楫浮，过家身近石桥游。勤劳王事甘胼手，磨琢风骚苦白头。

浙水鱼龙移窟宅，浚郊陂泽变田畴。使君亮直人知少，好笑封侯曲似钩。

作者简介：吕仲甫，字穆仲，河南（今河南洛阳）人，蒙正孙。神宗元丰七年（一○八四）提点河北东路刑狱。哲宗元符元年（一○九八）为江、淮、荆、浙等路发运副使，改知荆南。三年，由权户部侍郎为集贤殿修撰、知应天府（《宋会要辑稿》选举三三之二一）。徽宗崇宁二年（一一○三），由知邓州徙知海州。今录诗二首。